<classify> Ofisa Mwandamizi wa Elimu kwa Umma kutoka Mamlaka ya Kodi TRA makao makuu, Hamisi Lupenja alisema hayo jana kwenye semina ya kodi kwa waandishi wa habari iliyofanyika mjini hapa jana.Alisema uchunguzi walioufanya ulionesha idadi kubwa ya waliokuwa wakiandamana walikuwa ni wauza mchicha, washona viatu na watu wengine wasio na biashara rasmi, ambao kimsingi hawakuwa walengwa.Alisema wafanyabiashara walilazimika kufunga maduka kutokana na vitisho kwa kuogopa wengine wanasema nini na kuogopa kuitwa wasaliti.Siku zote kodi haiendeshwi kwa maandamano bali kwa makubaliano na elimu jambo ambalo linaendelea kufanyika, alisema.Alisema wafanyabiashara ambao hawahusiki na mfumo huo ni wenye biashara zenye mauzo yasiyozidi Sh milioni 14 kwa mwaka, wakiwemo wa biashara za kutembeza.Lupenja alisema matokeo ya utafiti yanaonesha baadhi ya wafanyabiashara wamekiri mfumo huo umewasaidia, uko wazi na rahisi kujikadiria, unasaidia kuweka kumbukumbu vizuri, unapunguza wizi na kuongeza faida.Alisema changamoto iliyopo ni watumiaji mashine kutotoa risiti, wanunuzi kutodai risiti katika mauzo na wafanyabiashara kutotumia mashine kwa sababu mbalimbali.  <topic>: uchumi 